Josyline Kamateneti

Josyline Kamateneti 'yar siyasar ƙasar Uganda ce kuma 'yar majalisa. Ita 'yar majalisa ce mace a ƙarƙashin jam'iyyar National Resistance Movement for Ntungamo gundumar.   Ita ma mamba ce a kwamitin ilimi da wasanni. 

 Tarihin da Ilimi 
An haifi Josyline a ranar 16 ga watan Afrilu 1982 a ƙauyen Nyabushenyi, ƙaramar hukumar Nyabushenyi, gundumar Ntungamo zuwa marigayi Tadeo Kanyankore- Kakiga da Norah Twinomegisha. 

Josyline ta yi karatun firamare a Nyakisa Primary School, Horny High School - Kabale da Immaculate Heart Nyakibare girls secondary  da matakin O' da A' bi da bi.  Ta kammala karatu daga jami'ar Makerere da digirin farko a fannin kasuwanci da ta kware a fannin kuɗi. 

Josyline ta yi aiki da bankin Crane kuma ta koma bankin Uganda inda ta yi aiki a matsayin akawu. 

Josyline ta auri Sande Baata-Kaketto kuma tana da ‘ya’ya 4. 

 Bayanan siyasa 
Josyline Kamateneti ta tsaya takarar kujera a matsayin mace ‘yar majalisar wakilai a gundumar Ntungamo kuma ta zo ta ɗaya da kuri’u 156022, Natherine Matsiko Namara ta zo ta biyu da kuri’u 9175, Deborah Namara ta zo ta uku da kuri’u 4789 sai Sayuni Crinimh ya zo na huɗu da kuri’u 4641. 

 Manazarta 

Rukuni:Rayayyun mutane